Boedelbeplanning – Bank Beter
Lindie Algemeen, Beplanning, Boedelbeplanning	0
Ek sê jou wat, ek maak dit vir jou makliker en gee jou 'n basis. Jy kan hier kliek om 'n gratis sjabloon (templaat) te kry sodat jy uiteindelik daardie leêr kan voorberei en iewers bêre vir die dag wat iets met jou sou gebeur. Skuif hierdie sommer na heelbo op jou lysie van dinge om gedoen te kry, naas 'n testament in orde kry. Hierdie mag dalk nie op die oomblik belangrik voel nie, maar dit maak uiteindelik die lewe makliker sou jy iets oorkom of iemand dringend inligting nodig het en jy nie in staat is om dit vir hulle te gee nie. Jy wil tog nie jou geliefdes in 'n tyd van nood meer stres veroorsaak nie.
Jy sal sien ek sluit 'n klomp goed in soos jou persoonlike inligting, asook persoonlike inligting vir elke lid van jou gesin ('n aparte bladsy vir minderjariges), beleggingsinligting, spasie vir belangrike afskrifte, inligting oor jou bates, jou testament, polisse en selfs sosiale media instruksies en wagwoorde. Indien jy meer inligting het as waarvoor daar voorsiening gemaak word op die sjabloon, druk daardie bladsy net die nodige hoeveelheid kere.
Dit is belangrik om seker te maak iemand weet waar hulle hierdie inligting kan kry in die geval wat dit nodig is, sowel as dat jy dit op datum hou van tyd tot tyd. Maak 'n punt daarvan om dit op 'n gereelde basis te hersien, en elke keer wat iets belangrik gebeur sommer onmiddelik te verandering aan te bring.
Hier is sommer 'n paar wenke oor hoe om dit eenvoudig te hou:
Verstaan die doelwit wat is dat iemand belangrike besluite moet kan neem, ensovoorts in die geval dat jy nie kan nie
Maak seker jy het afskrifte van alle belangrike dokumente soos ID's, paspoorte, geboortesertifikate, state, polisse, kontrakte, kaarte, aktes
Vind 'n veilige plek om jou leêr te bêre en dat iemand weet waar om dit te vind
Sluit instruksies rondom rekeninge wat betaal moet word in
Maak seker jy sluit jou e-posadres se wagwoord in, aangesien baie belangrike inligting deesdae in jou e-posse gevind kan word – jy kan selfs gebruik maak van 'n toepassing hiervoor en vir die persoon net die 'master' wagwoord gee
Hou dit op datum!
Testamente is nie net vir regte egte grootmense nie
Lindie Beplanning, Boedelbeplanning	0
Ja, ek weet ons almal maak maar net of ons weet wat ons doen in die lewe en niemand is eintlik 100% grootmens nie. Glo dit of nie, maar om jou testament en sake in orde te kry is nie net vir 'ryk' mense of daardie mense wat lyk soos regte egte grootmense nie. Dis vir almal. Ja, vir jou ook.
Wil jy hê 'n one size fits all beginsel moet gebruik word om jou goedere en geld te verdeel wanneer jy die dag jou kop neerlê, soos uiteengesit in die wet? Wil jy dit nóg moeiliker vir jou geliefdes maak as wat dit reeds is? Of selfs erger, wil jy jou kinders in 'n vreemdeling se sorg laat?
Meer as 70% van werkende Suid-Afrikaners het nie 'n testament nie . Dit is 'n belangrike stap in jou finansiële beplanningsproses om 'n testament te hê en seker te maak daar val nie 'n helse onbeplande las op iemand se skouers waarvoor hulle nie voorbereid was nie. Ongeag wie jy is of wat jy het, jou dood kos geld. Ek is ook seker jy wil nie die goed waarvoor jy hard gewerk het nalaat aan iemand wat jy laas gesien het toe hulle jou doeke omgeruil het, omdat die erfreg dit so voorskryf nie. Enige iemand, 16 jaar of ouer, wat bates het behoort 'n testament te hê. Selfs al is dit net daardie kontant in jou spaarrekening. Jy behoort ook dan jou testament te hersien elke keer wat 'n groot verandering in jou lewe plaasvind.
Ek het jare gelede 'n ding gelees wat my steeds by bly: "I thought I had a close family, until my grandmother died without a will." Dis nie 'n mooi proses nie. Dis emosioneel, langdradig en baie keer nie regverdig volgens die individue nie – en dis soms self met die voordeel van 'n testament. Dus – maak seker jy het 'n testament. Vandag nog.
Dit is nie heeltemal rocket science om 'n testament te kry nie, veral nie as jou lewe en bates redelik eenvoudig is nie (soos byvoorbeeld as jy nie buitelandse beleggings het nie). Dit is egter van kardinale belang om te verseker dat die testament aan al die nodige vereistes voldoen om wettig te wees en is dus in jou voordeel om iemand se bystand te kry. In die eenvoudige lewe-scenarios is daar baie goedkoop en goeie oplossings in Suid-Afrika. Jou bank kan jou byvoorbeeld help of jou versekeraars – gewoonlik vir 'n klein fooi, indien nie verniet nie. Dis dan net belangrik om te kyk na al die fynskrif – want dit mag dalk behels dat hulle jou eksekuteurs sal wees en dan op daardie manier geld maak.
Bank beter het hande gevat met 'n plaaslike maatskappy, QuickWill, om dit vir jou eenvoudig te maak om jou sake in orde te kry. Ons wil hê jy moet rustig slaap, wetende dat jou geliefdes versorg sal wees as jy nie more jou oë oopmaak nie.
QuickWill bied bystand om vir jou 'n wettige en bindende testament aanlyn op te stel, sonder enige gesukkel. In nét 4 vinnige stappe soos volg:
Gedurende die hele viruskrisis bied hulle hierdie diens GRATIS! Gebruik net die kortingskode COVID-19 op hulle webtuiste www.quickwill.co.za en na dit sal jy ook afslag kan kry met 'n spesiale Bank Beter afslagkode wat ons sal deel wanneer dit nie meer gratis is nie. Selfs sonder die spesiale aanbiedinge is hulle pryse baie billik en dwing hulle jou glad nie om hulle as eksekuteurs aan te stel om later geld te maak nie.
QuickWill, soos Bank beter, se doelwit was om die man op die straat toegang te gee tot iets wat gereeld gepaard gaan met baie hindernisse. Op dié manier kan enige iemand professionele hulp kry teen beskostigbare pryse en vanuit die gemak van jou eie huis.
 https://m.fin24.com/Money/Wills-and-trusts/over-70-of-working-south-africans-dont-have-a-will-heres-how-to-get-yours-for-free-20190915